armvectores/hy_wikipedia_2023 huggingface dataset:
Վադիմ Ռազումովսկի

Վադիմ Ռազումովսկի (ռուս.՝ Вади́м Владиле́нович Разумо́вский, փետրվարի 25, 1958(1958-02-25)), ռուս դիվանագետ։


== Կենսագրություն ==
1980 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանի իրավաբանական ֆակուլտետը։ Տիրապետում է ֆրանսերենին, իտալերենին, գերմաներենին և անգլերենին։
1980 թվականից զբաղվում է դիվանագիտական գործունեությամբ։

1980-1984 թվականներին՝ Մալիում ԽՍՀՄ դեսպանատան աշխատակից։1989-1994 թվականներին՝ Ֆրանսիայում ԽՍՀՄ, իսկ 1991 թվականից հետո՝ Ռուսաստանի Դաշնության դեսպանատան աշխատակից։1997-2000 թվականներին՝ ԱՄՆ-ում Ռուսաստանի Դաշնության դեսպանատան աշխատակից։2003-2006 թվականներին՝ ՅՈՒՆԵՍԿՕ-ի Ռուսաստանի Դաշնության մշտական ներկայացուցչության աշխատակից։2008-2012 թվականներին՝ Ռուսաստանի արտաքին գործերի նախարարության առաջին եվրոպական դեպարտամենտի բաժնի պետ։2012-2015 թվականներին՝ Վատիկանում Ռուսաստանի Դաշնության դեսպանատան խորհրդական, ավագ խորհրդական։2015-2017 թվականներին՝ Ռուսաստանի արտաքին գործերի նախարարության գլխավոր քարտուղարության (դեպարտամենտի) բաժնի պետ։2017-2019 թվականներին՝ Ռուսաստանի արտաքին գործերի նախարարության Աֆրիկայի դեպարտամենտի փոխտնօրեն։2019 թվականի մարտի 4-ից Գվինեայում հանդիսանում է Ռուսաստանի Դաշնության արտակարգ և լիազոր դեսպան։2019 թվականի մարտի 4-ից Սիերա Լեոնեյում հանդիսանում է Ռուսաստանի Դաշնության արտակարգ և լիազոր դեսպան։


== Անձնական կյանք ==
Ամուսնացած է, ունի մեկ դուստր։


== Դիվանագիտական աստիճան ==
1-ին դասի խորհրդական (2004 թվականի հունիս)
2-րդ դասի արտակարգ և լիազոր դեսպանորդ (2019 թվականի հունիսի 11)


== Ծանոթագրություններ ==
Լայոն շրջան (Կանզաս)

Անվան այլ կիրառումների համար տե՛ս՝ Լիոն շրջան (այլ կիրառումներ)Լայոն շրջան (անգլ.՝ Lyon County), ԱՄՆ Կանզաս նահանգի 105 վարչական միավորներից մեկը։ Ընդհանուր տարածությունը 2.204 կմ² է, բնակչությունը՝ 35.935 մարդ (2000 թ. տվյալներով)։ Շրջկենտրոնն է Էմպորիա բնակավայրը։ Կազմավորվել է 1855 թ.։
Կազանովա Լոնատի

Կազանովա Լոնատի (իտալերեն՝ Casanova Lonati), կոմունա Իտալիայի Լոմբարդիա մարզի Պավիա գավառում։
Բնակչությունը կազմում է 427 մարդ (2004 թվական)։ Խտությունը կազմում է 107 մարդ/կմ²։ Տարածքը 5 կմ² է։ Փոստային ինդեքս՝ 27041։ Հեռախոսային կոդ՝ 0385։
Կոմունայի հովանավորն է Սուրբ Աստվածածինը։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0385 57108
Էլեկտրոնային փոստ՝ info@casanovalonati.net
Պաշտոնական կայք՝ http://www.comune.casanovalonati.pv.it/


== Արտաքին հղումներ ==
Պաշտոնական կայք(իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Սլիզնևո (գյուղ, Սմոլենսկի շրջան)

Անվան այլ կիրառումների համար տե՛ս՝ ՍլիզնևոՍլիզնևո (ռուս.՝ Слизнево), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 12 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սամարա Ուիվինգ

Սամարա Ուիվինգ (անգլ.՝ Samara Weaving, փետրվարի 23, 1992(1992-02-23), Ադելաիդա, Ավստրալիա), ավստրալիացի դերասանուհի և ֆոտոմոդել։


== Կենսագրություն ==
Սամարա Ուիվինգը ծնվել է 1992 թվականի փետրվարի 23-ին Ադելաիդայում (Ավստրալիա)։ Հայրը՝ Սայմոն Ուիվինգը, հայտնի դերասան Հյուգո Ուիվինգի եղբայրն է։ Սամարան ունի քույր՝ Մորգան անունով։ Մանկության տարիներին ընտանիքն ապրում էր Սինգապուրում, Ֆիջիում և Ինդոնեզիայում։ 2004 թվականին վերադարձան Ավստրալիա։ Դպրոցն ավարտել է Պիտուոտերում, միջնակարգ կրթությունն ստացել է նաև Կանբերրայում։
Առաջին անգամ նկարահանվել է 2008 թվականին «Out of the Blue» հեռուստասերիալում։ 2009-2013 թվականներին նկարահանվել է «Տուն և ճանապարհ» հեռուստասերիալում։ 2015 թվականին ստացել է կրկնվող դեր «Էշն ընդդեմ չարագույժ մեռելների» ֆիլմում։ 2016 թվականին նկարահանվել է «Monster Trucks» ֆիլմում։ 2017 թվականին նկարահանվել է «Three Billboards Outside Ebbing, Missouri» ֆիլմում։
Հանդիպում է բրիտանացի մոդել Ռոբ Մուրի հետ։


== Ֆիլմագրություն ==


== Մրցանակներ և անվանակարգեր ==


== Ծանոթագրություններ ==
Պրիգորոդնի շրջան (Հյուսիսային Օսիա)

Պրիգորոդնի շրջան (ռուս.՝ Пригородный район, օսերեն՝ Горæтгæроны район), մունիցիպալ շրջան Ռուսաստանի Դաշնության Հյուսիսային Օսիա հանրապետությունում։
Ստեղծվել է 1944 թվականին։ Վարչական կենտրոնը՝ Օկտյաբրսկոե։


== Աշխարհագրություն ==
Շրջանի տարածքի մակերեսը կազմում է 1460 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 103827 մարդ։ Բնակչության խտությունը կազմում էր 71,11 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Բուլ-Կայպանովո

Բուլ-Կայպանովո (ռուս.՝ Буль-Кайпаново, բաշկիրերեն՝ Бүл-Ҡайпан), գյուղ Ռուսաստանի Բաշկորտոստան հանրապետության Տատիշլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 737 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անովկա (գյուղ, Դոբրոպոլսկի շրջան)

Անվան այլ կիրառումների համար տե՛ս՝ ԱնովկաԱնովկա (ուկրաիներեն՝ Ганнівка), գյուղ Ուկրաինայի Դոնեցկի մարզի Դոբրոպոլսկի շրջանում։
2001 թվականի տվյալներով Անովկա գյուղում բնակվում էր 1 095 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նովայա Ուսման

Նովայա Ուսման (ռուս.՝ Новая Усмань), գյուղ Ռուսաստանի Վորոնեժի մարզի Նովոուսմանսկի շրջանի կազմում։
Բնակչությունը 2005 թվականին գրանցված տվյալներով կազմում էր 22476 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թափուր (Զանգեզուրի գավառ)

Թափուր, գյուղ Ելիզավետպոլի նահանգի Զանգեզուրի գավառում։ Գտնվում էր Ղափանի ոստիկանական շրջանում։ Հնում Տափեար անվանվամբ ընդգրկված է եղել Մեծ Հայքի Սյունիք աշխարհի Բաղք (կամ Արևիք) գավառում։
Գյուղի ավերակները գտնվում են Սև Քարչախ լեռնագագաթի և Տորթնի գյուղի մոտ, Տաթև-Բաղաբերդ ճանապարհի վրա։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Ամրոց

Անվան այլ կիրառումների համար տե՛ս՝ Ամրոց (այլ կիրառումներ)

Ամրոց, արհեստական կերպով ամրացված դիրք կամ ռազմական կառույց հակառակորդի հարձակումներից պաշտպանվելու համար։


== Ամրոցների նկարագրությունը ==
Ամրոցը կամ բերդը բոլոր կողմերից պաշտպանված և
պաշարման պայմաններում երկարատև պայքարի նպատակով ամրացված բնակավայր է։
Հնագույն ամրոցներն իրար հաջորդող կիսակլոր կամ ուղղանկյուն աշտարակներով և ամրացված մուտքերով աղյուսից, քարից ու այլ շինանյութերից կառուցված պաշտպանական շրջապարիսպներ էին, որոնց ներսում սովորաբար կառուցվում էր միջնաբերդը։


== Ամրոցների պատմությունը ==
Ամրոցների նախատիպեր են կիկլոպյան կառույցները, որոնք խոշոր քարերով, առանց շաղախի զանգվածեղ շինություններ էին։
Ստրկատիրական պետությունների շատ քաղաքներ նաև ամրոցներ էին։ Միջնադարում ամրացվում էին նաև վանքերը։ 15–16-րդ դարերում ամրոցների կառուցվածքում նշանակալի փոփոխություն է մտցրել հրետանու զարգացումը։ Բարձր պատերին փոխարինել են քարե պատերով ամրացված հողաթմբերը, իսկ անկյունային աշտարակներին՝ բաստիոնները (ամրոցի պարիսպների անկյուններում կառուցված հնգանկյուն ամրություն)։ 19-րդ դարում, պայմանավորված հրետանու հետագա զարգացմամբ, կառուցվել է պաշտպանական ամրոցների նոր տեսակ՝ կազմված միջուկից (հին ամրոցից) և 2–3 կմ շառավղով առանձին ամրությունների գոտուց։
Առաջին համաշխարհային պատերազմից (1914–18 թթ.) հետո հրաժարվել են ներփակ ամրոցներից և կառուցել ամրացված շրջաններ ու գոտիներ. օրինակ՝ Ֆրանսիայում՝ Մաժինոյի, Գերմանիայում՝ Զիգֆրիդի, Ֆինլանդիայում՝ Մաններհայմի գծերը և այլն։


== Հայկական ամրոցներ ==
Հայկական հնադարյան ամրոցները սովորաբար կառուցվել են դժվարամատույց և բարձրադիր տեղանքներում, շրջափակվել աշտարակավոր կամ բրգաձև պարիսպներով, պատնեշվել հողաթմբերով ու ջրածածկ խրամներով։ Աշտարակները կամ բուրգերը բազմահարկ կառույցներ են։ Մ. թ. ա. IX–VI դարերում Վանի թագավորության քաղաքները միաժամանակ ամրոցներ էին՝ Տուշպա-Վանը, Արգիշտիխինիլի-Արմավիրը, Էրեբունի-Երևանը և այլն։ Անտիկ շրջանի ամրոցաշինության փայլուն օրինակներից է Գառնին։
Հայկական հզոր ամրոցներից են նաև Ամբերդը, Սմբատաբերդը, Ներքին Թալինը, Լամբրոնը և այլն։ Սահմանապահ ամրոցներում սովորաբար, բացի կայազորից, այլ բնակիչներ չեն եղել։
Միջնադարյան Հայաստանում ամրոցները կառուցվել են ավատատիրական տների, դղյակների, ամրացված քաղաքների և վանքերի տեսքով։ Ամրոց-դղյակների թիվը Հայաստանում, այդ թվում՝ Կիլիկիայում (Այաս, Կոռիկոս, Չանդր, Լևոնբերդ և այլն), հասել է հազարների։


== Հայաստանի ամրոցների ցանկը ==


== Ծանոթագրություններ ==


== Արտաքին հղումներ ==
Հայկական Հանրագիտարան, Ամրոց
Օրտա Նովա

Օրտա Նովա  (իտալերեն՝ Orta Nova), կոմունա Իտալիայում։ Գտնվում է Ապուլիա մարզում՝ Ֆոջա գավառում։ Բնակչությունը կազմում է 17792 մարդ, բնակչության խտությունը կազմում է 172 մարդ/կմ²։ Զբաղեցնում է 104 կմ² մակերես։ Փոստային ինդեքս՝ 71045, հեռախոսային կոդ՝ +39 0885։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0885 780218
էլեկտրոնային փոստ՝ comune@cittaortanova-fg.it
Պաշտոնական կայք՝ http://www.cittaortanova-fg.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Բրազիլիան Նոր ալիք երգի մրցույթում

Բրազիլիան Նոր Ալիք երգի մրցույթին մասնակցում է 2010 թվականից։ Առաջին անգամ Բրազիլիան այս մրցույթում ներկայացրել է Գաբրիելլան։


== Մասնակցություններ ==


== Արտաքին հղումներ ==
Մրցույթի պաշտոնական կայքը
Մուխինո (գյուղ, Լուխովիցկի շրջան)

Անվան այլ կիրառումների համար տե՛ս՝ ՄուխինոՄուխինո (ռուս.՝ Мухино), գյուղ Ռուսաստանի Մոսկվայի մարզի Լուխովիցկի շրջանի կազմում։
Բնակչությունը 2006 թվականին գրանցված տվյալներով կազմում էր 57 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մալվանյա

Մալվանյա  (իտալերեն՝ Malvagna ), կոմունա Իտալիայում, Սիցիլիա մարզի Մեսինա գավառում։
Բնակչությունը կազմում է 864 մարդ, բնակչության խտությունը կազմում է 161 մարդ/կմ²։ Զբաղեցնում է 6 կմ² մակերես տարածք։ Փոստային ինդեքսն է՝ 98030։ Հեռախոսային կոդը՝ 0942։
Քաղաքի հովանավորն է Սուրբ Աննան։


== Ժողովրդագրություն ==
Բնակչության աճ։


== Համայնքի վարչակազմ ==
Հեռախոսահամար՝ 0942 964003
Էլեկտրոնային հասցե՝ comunemalvagna@tiscali.it
Գլխավոր կայք՝ http://www.comune.malvagna.me.it/


== Արտաքին հղումներ ==
Քաղաքի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
(2437) Ամնեստիա

(2437) Ամնեստիա (անգլ.՝ Amnestia), աստերոիդ աստերոիդների հիմնական գոտում։ Հայտնաբերվել է 1942 թվականի սեպտեմբերի 14-ին Մարյա Վյայսյալյայի կողմից Տուրկուում։
Միջին հեռավորությունը Արեգակից կազմում է 2,188982 ա. մ., առավելագույնը մոտենում է 1,8655 ա. մ. հեռավորության վրա և հեռանում 2,5125 ա. մ.։ Արեգակի շուրջ մեկ ամբողջական պտույտ է կատարում 1182,94 երկրային օրվա ընթացքում, իր ուղեծրով շարժվելով միջինում 0,304327 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,94° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2437) Ամնեստիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պիետրո Սերանտոնի

Պիետրո Սերանտոնի (իտալերեն՝ Pietro Serantoni, դեկտեմբերի 12, 1906(1906-12-12) կամ դեկտեմբերի 11, 1906(1906-12-11), Վենետիկ, Իտալիա - հոկտեմբերի 6, 1964(1964-10-06), Հռոմ, Իտալիա), իտալացի նախկին ֆուտբոլիստ և մարզիչ, ով հանդես է եկել մի շարք իտալական ակումբներում, ինչպես նաև մարզել է Ռոմա ֆուտբոլային ակումբը։ 1933 թվականից հադնես է եկել Իտալիայի ազգային հավաքականում, որի հետ 1938 թվականին դարձել է աշխարհի չեմպիոն։ Հավաքականում անցկացրած 17 խաղում դարձել է 4 գոլի հեղինակ։


== Նվաճումներ ==
Իտալիայի չեմպիոն՝ 

Յուվենտուս՝ 1930
Ամբրոզիանա-Ինտեր՝ 1936


== Ծանոթագրություններ ==
Ցինցինատի

Ցինցինատի (անգլ.՝ Cincinnati), քաղաք ԱՄՆ-ի արևելյան մասում, Օհայո նահանգում։ Հիմնադրվել է 1788 թվականին։ Գտնվում է Կենտուկի և Օհայո նահանգների սահմանագծին՝ Ինդիանայից ոչ այնքան հեռու։
Համիլտոն շրջանի վարչական կենտրոնն է։ ԱՄՆ-ի միջին արևմտյան տարածաշրջանում տնտեսապես ամենաարագ զարգացող քաղաքն է, որի մետրոպոլիսային տարածքում, 2018 թվականի մարդահամարի տվյալներով, ապրում էր 2,190,209 մարդ (այդ ցուցանիշով Ցինցինատին առաջինն է Օհայոյի նահանգում և 28-րդը՝ ԱՄՆ-ում)։
Քաղաքում գործող բարձրագույն ուսումնական ամենամեծ հաստատությունը համալսարանն է, որ հիմնադրվել է 1819 թվականին որպես համայնքային քոլեջ և ներկայումս դասվում է ԱՄՆ-ի 50 ամենամեծերի շարքին։ Ցինցինատին հարուստ է պատմա-ճարտարապետական հուշարձաններով, որի համար 1800-ական թվականների վերջին անվանվում էր «ամերիկյան Փարիզ»։


== Քույր քաղաքներ ==
 Խարկով (ուկրաիներեն՝ Харків), Ուկրաինա
 Լյուչժոու ( չինարեն հեշտ. 柳州 , պինին: Liǔzhōu), Չինաստան
 Մյունխեն (գերմ.՝ München), Գերմանիա
 Գիֆու (ճապ.՝ 岐阜市), Ճապոնիա
 Նեթանիա (եբրայերեն՝ נְתַנְיָה‎), Իսրայել
 Թայբեյ ( չինարեն հեշտ. 臺北市 , պինին: Táiběi Shì), Թայվան
 Նանսի (ֆր.՝ Nancy), Ֆրանսիա


== Ծանոթագրություններ ==
Պիժանկայի շրջան

Պիժանկայի շրջան (ռուս.՝ Пижанский район), մունիցիպալ շրջան Ռուսաստանի Դաշնության Կիրովի մարզում։
Ստեղծվել է 1929 թվականին։ Վարչական կենտրոնը՝ Պիժանկա։


== Աշխարհագրություն ==
Շրջանի տարածքի մակերեսը կազմում է 1160,2 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 12318 մարդ։ Բնակչության խտությունը կազմում էր 10,62 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Փարիզի պայմանագիր (1898)

1898 թվականի Փարիզի պայմանագիր, որով Իսպանիան կորցրեց գրեթե Իսպանական կայսրությունից մնացած գրեթե բոլոր գաղութները, հատկապես Կուբան, իսկ Պուերտո Ռիկոն, Գուամը և Ֆիլիպիններն անցան Միացյալ Նահանգներին։ Ֆիլիպինների փոխանցումից հետո Միացյալ Նահանգներն Իսպանիային վճարեցին 20 միլիոն ԱՄՆ դոլար։ Պայմանագիրը ստորագրվեց 1898 թվականի դեկտեմբերի 10-ին և ավարտվեց Իսպանա-ամերիկյան պատերազմը։ Փարիզի պայմանագիրը ուժի մեջ մտավ 1899 թվականի ապրիլի 11-ին, երբ կողմերը վավերացրեցին փաստաթղթերը։
Փարիզի պայմանագրով վերջ դրվեց Իսպանական կայսրությանը (չնայած Իսպանիայի տիրապետության տակ մնացին փոքր տարածքներ)։ Այն նաև սկիզբ դրեց Միացյալ Նահանգներին որպես համաշխարհային գերտերություն։ Պատերազմի շատ կողմնակիցներ դեմ էին պայմանագրին և դարձան դեմոկրատ Վիլիամ Ջենինդս Բրայան 1900 թվականի ընտրությունների գլխավոր դրույթը, ով դեմ էր իմպերիալիզմին։ Հանրապետական նախագահ Ուիլիամ Մաք-Քինլին սատարեց պայմանագրին և հեշտությամբ վերընտրվեց։


== Նախապատմություն ==
Իսպանա-ամերիկյան պատերազմը սկսվեց 1898 թվականի ապրիլի 25-ին և ավարտվեց Փարիզի պայմանագրի ստորագրմամբ 1898 թվականի դեկտեմբերի 10-ին։ Արդյունքում Իսպանիան կորցրեց վաղեմի հզոր Իսպանական կայսրության վերջին գաղութները Լատինական Ամերիկայի շատ երկրների անկախություն ձեռք բերելուց հետո, Կուբան նույնպես փորձեց անկախանալ 1868-1878 թվականների և 1890-ականների հեղափոխությունների միջոցով, որը գլխավորեց Խոսե Մարտին կամ «Էլ Ապոստոլը։» Մարտինը վերադարձավ Կուբա և միացավ Իսպանիայի կառավարության դեմ առաջին ապստամբություններին, սակայն սպանվեց 1895 թվականի մայիսի 19-ին։ Ֆիլիպինները այս նույն ժամանակ նույնպես դժգոհ էր Իսպանիայի գաղութարարական իշխանությունից։ 1896 թվականի օգոստոսի 26-ին հնչեցն ապստամբության առաջին կոչերը Անդրես Բոնիֆիցիոյի կողմից։ Բոնիֆիցիոն մահապատժի ենթարկվեց 1897 թվականի մայիսի 10-ին, իսկ հեղափախական մյուս առաջնորդները տեղափոխվեցին Հոնկ Կոնգ։
Իսպանա-ամերիկյան պատերազմի պատճառներից էր ամերիկյան հասարակության աջակցությունը Կուբայի ազատությանը, ինչպես նաև ԱՄՆ տնտեսական անդրծովյան հետաքրքրությունները  ։ ԱՄՆ-ն շատ էր հետաքրքրված Կուբայի շաքարավազի արդյունաբերությամբ։ ԱՄՆ զինվորական ղեկավարությունն անգամ կեղծ տեղեկություններ էին տարածում Ֆիլիպիններից, որպեսզի հասնեն ԱՄՆ հասարակության աջակցությանը։


== Ծանոթագրություններ ==
Օրակարգ խաղաղության համար

Օրակարգ խաղաղության համար, կանխարգելող դիվանագիտություն, խաղաղարարություն և խաղաղապահություն, ավելի հայտնի է որպես «Օրակարգ խաղաղության համար» տերմինով, ՄԱԿ-ի նախկին Գլխավոր քարտուղար Բուտրոս Բուտրոս-Ղալիի՝ 1992 թ. գրված հաշվետվությունն է ՄԱԿ-ի համար: Այնտեղ նա պատասխանում է ՄԱԿ-ի Անվտանգության խորհրդի հարցմանը խաղաղարարության և խաղաղապահության ամրապնդման մասին վերլուծության և խորհրդատվությունների վերաբերյալ: Փաստաթուղթը ներկայացնում է Բուտրոս Բուտրոս-Ղալիի մտորումներն այն մասին, թե ՄԱԿ-ն ինչպես պետք է արձագանքեր Սառը պատերազմից հետո առաջացած հակասություններին:
Ընկալելով խաղաղապահության սահմանափակումները և հատկապես այն փաստը, որ այսպիսի ջանքերը գերակշռող էին 1990-ականներին, ՄԱԿ-ի Անվտանգության խորհուրդը 1992 թվականին առաջին անգամ համաժողով գումարեց երկրների ղեկավարների մակարդակով: 15 անդամները հանդես եկան հայտարարությամբ, որով այդ ժամանակվա Գլխավոր քարտուղարին կոչ արեցին հաշվետվություն գրել հետագա բարեփոխումների հանձնարարականների մասին: Իրենց հայտարարության մեջ նրանք ընդունեցին, որ.

Անվտանգության խորհուրդը փաստեց, որ խաղաղապահության շատ քննադատներ առաջարկել են, իսկ որոշ վերջին ձախողումներն էլ փաստել են հետևյալ ակնհայտությունը, որ խաղաղապահությունն առանձին կիրառելիս անբավարար է երկարատև խաղաղության երաշխավորման համար:
Բուտրոս Բուտրոս-Ղալին իր պատասխանը ներկայացրեց մի քանի ամիս անց «Օրակարգ խաղաղության համար» հաշվետվության տեսքով: Վերջինումս նա կարևորեց կանխարգելող դիվանագիտության մի շարք հավելյալ գործընթացներ, որոնք միջազգային հանրությունը կարող էր օգտագործել խաղաղապահությունից առաջ կամ միաժամանակ: Նա նաև առաջարկեց հստակ սահմանումներ խաղաղարարության և խաղաղապահության համար և հղում արեց ՄԱԿ-ի Կանոնադրության 7-րդ գլխին՝ ռազմական մասնակցությունն առանց երկու կողմի համաձայնության արդարացնելու նպատակատով:
Նախկինում այս հայեցակարգերը պաշտոնապես չէին դարձել քննարկման առարկա ՄԱԿ-ի ղեկավարության կողմից: Համենայն դեպս, «Օրակարգ խաղաղության համար»-ը խաղաղության արդի ընկալման ամենանշանակալի աջակցությունն է ետհակամարտային խաղաղաշինության հայեցակարգի ներկայացման համար: Բուտրոս-Ղալին սահմանում է ետհակամարտային խաղաղաշինությունը որպես «այն կառույցների բացահայտմանն ու օժանդակությանն ուղղված գործողություն, որը կձգտի ամրապնդել խաղաղությունը՝ հակամարտության չվերսկսման նպատակով»:
Ետհակամարտային խաղաղաշինության հայեցակարգը հատկապես կարևորվել է խաղաղության ու հակամարտությունների ուսումնասիրությունների ակադեմիական շրջանակներում: Այն ընդունում են մի շարք գիտնականներ, ովքեր առաջարկում են խաղաղության համար շրջանակ, որը կվերաբերի ոչ միայն ֆիզիկական բռնության թաքնված տեսակներին, այլ նաև հասարակության այն հայեցակետերին, որոնք կառուցվածքայնորեն բռնի են և կարող են հանգեցնել կրկին բախման:


== Արտաքին հղում ==
Օրակարգ խաղաղության համար, անգլերեն բնագիր տեքստ


== Ծանոթագրություններ ==
Պատասխանը 1988-ին

Պատասխանը 1988-ին (կորեերեն՝ 응답 하라 1988, Eungdabhara 1988) ՝ 2015 թվականի հարավկորեական հեռուստասերիալ, որը անցյալից եկած երիտասարդների մասին ավելի վաղ նկարահանված հեռուստասերիալների ՝ Պատասխանը 1997-ին և Պատասխանը 1994-ին շարունակությունն է։ Գլխավոր դերերից մեկը մարմնավորել է Girl’s Day խմբի մենակատար Լի Հյե Ռին, Փակ Բո-գեոմը, Ռյու Ջունյոլը և Կո Գյոնպհեն։ Սերիալը հեռարձակվում է կաբելային TVN հեռուստաալիքով ուրբաթ և շաբաթ օրերին, ժամը 19։50 - ին 2015 թվականի նոյեմբերի 6-ից։
Հեռուստասերիալը պատմում է հինգ երիտասարդ ընկերների մասին, ովքեր ընտանիքների հետ ապրում են Տոբոնգ շրջանում 1988 թվականին ։ Ինչպես նախորդ սերիալներում հիմնական թեման կլինի ընտանեկան հարաբերությունները և առաջին սերը, ինչպես նաև հայտնվում է «խորհրդավոր ամուսնու» թեման, սակայն ի տարբերություն պատասխանի 1997 -ին և պատասխանի 1994 - ին հեռուստասերիալների ինտրիգը նրանում է, թե կերպարներից ով կդառնա գլխավոր հերոսուհու ամուսինը ապագայում։ Սցենարիստների համար ոգեշնչման աղբյուրներից մեկը դարձել է «Երեք ընտանիքներ մեկ հարկի տակ» հեռուստասերիալը, որը Կորեայում ցուցադրվել է 1986 թվականից մինչև 1994 թվականը։


== Դերերում ==
Լի Հյե Ռի՝ Սոն Դոկսոն (չափահաս հերոսուհինու դերը մարմնավորում է Լի Մինյոնը)
Փակ Բո-գեոմ՝ գո խաղի երիտասարդ հանճար, ով դարձել է պրոֆեսիոնալ խաղացող է դարձել 11 տարեկանում
Ռյու Ջունյոլ՝ Քիմ Ջոնհվան
Կո Գյոնպհե՝ Սոն Ու
Լի Դոնհվի՝ Տոն Ռյոն


== Սաունդթրեկ ==
Ինչպես նախորդ սերիալներում «Պատասխանը 1988-ի» հեռուստասերիալի հիմնական երաժշտական թեմաները դարձել են համապատասխան դարաշրջանի երգերի ռեմեյքները։


=== OST Part 1 ===


== Ծանոթագրություններ ==


== Արտաքին հղումներ ==
http://program.interest.me/tvn/reply1988/ Պատասխանը 1988-ին սերիալի. պաշտոնական կայք
Պատասխանը 1988-ին Ֆեյսբուքում (կոր.)
Պատասխանը 1988-ին Թվիթթերում (կոր.)
Պատասխանը 1988-ին HanCinema կայքում
Կրիստիան Կիվու

Քրիստիան Կիվու (անգլ.՝ Cristian Eugen Chivu, հոկտեմբերի 26, 1980(1980-10-26), Ռեշիցա, Ռումինիա), Ինտեր Միլան ակումբի և Ռումինիայի ֆուտբոլի ազգային հավաքականի ֆուտբոլիստ։


== Կարիերա ==


=== Ռեշիցա ===
Նոմինալ պաշտպան, ով կարող է խաղալ նաև կիսապաշտպանությունում։
Իր պրոֆեսիոնալ կարիերան Կիվուն սկսել է իր հարազատ քաղաքի ակումբում՝ ‘‘Ռեշիցայում’’ 1996 թվականին, իսկ 1998 թվականին տեղափոխվել է Կրայովիի ‘‘Ունիվերսիտատիա’’։ Այնտեղ նրան նկատեցին Նիդերլանդական ուժեղագույն ակումբներից մեկը՝ Ամստերդամի Այաքսը և նրա հետ պայմանագիր կնքեցին 1999 թվականին։ 


=== Այաքս ===
Այաքսի կազմում Կրիստիանը նշանակալի հաջողությունների հասավ՝ խաղալով ձախ պաշտպանի դիրքում։ 2001 թվականին թիմի գլխավոր մարզիչ Ռոնալդ Կումանը Կիվուին նշանակեց թիմի ավագ։ Նրա ավագ լինելու ժամանակահատվածում Այաքսը Հոլանդիայի առաջնության առաջատարն էր և հասավ նաև Չեմպիոնների Լիգայի քառորդ եզրափակիչ 2002 թվականին։ Այաքսի Կազմում Կիվուն անցկացրեց 107 հանդիպում և դարձավ 13 գոլի հեղինակ։ 


=== Ռոմա ===
2003 թվականին ռումինացի պաշտպանը տեղափոխվեց իտալական Ռոմա։ Այս տրանսֆերի արժեքը Ռոմայի համար կազմեց 21 միլիոն եվրո։ Ռոմայի կազմում Կիվուն հանդես եկավ մինչ 2007 թվականը՝ անցկացնելով 85 հանդիպում և խփլով 6 գնդակ։ 


=== Ինտեր ===
2007 թվականի հուլիսի 27-ին Կիվուն 5 տարվա պայմանագիր կնքեց Ինտերի հետ, տրանսֆերն արժեցավ 16 միլիոն եվրո, բացի այդ Ռոման ստացավ Իտալիայի երիտասարդական թիմի պաշտպան Մարկո Անդրեոլլիին։ 
2012 թվականին Ինտերը երկարաձգեց պայմանագիրը Կիվուի հետ երկու տարով և երրորդ տարվա հնարավորությամբ։ Ընդհանուր առմամբ Ինտերի կազմում մինչ 2012/13 մրցաշրջանը անցկացրել է 105 հանդիպում և դարձել 2 գոլի հեղինակ։ 
2010 թվականի հունվարի 6-ին Կիևոյի դեմ խաղում գլխի ծանր վնասվածք ստացավ՝ Կիևոյի հարձակվող Սերժո Պելլիսսեի հետ օդային պայքարում։ Խաղից անմիջապես հետո Կիվուն հոսպիտալացվեց և Վերոնայի հիվանդանոցում նրա հաջող վիրահատեցին։ Այդ վնասվածքից հետո Կիվուն ստիպված է խաղալ հատուկ պաշտպանից սաղավարտով։ 
Իր վերջին հանդիպումը Ինտերի կազմում Կիվուն անցկացրեց 2013 թվականի մայիսի 5-ին։
2014 թվականի հունվարի վերջին Կիվուն որոշեց ավարտել կարիերան։ Նրա խոսքերով իր որոշման հիմնական պատճառը առողջությունն է Մարտի 31-ին Կիվուն խզեց պայմանագիրը Ինտերի հետ, որից հետո հայտարարեց կարիերան ավարտելու մասին լուրը։


=== Միջազգային ===
Ռումինիայի ազգային հավաքականի կազմում Կիվուն իր նորամուտը նշել է 1999 թվականին Կիպրոսի հավաքականի դեմ խաղում։ Այդ ժամանակվանից դարձել է հավաքականի առաջատարներից մեկը։ 2011 թվականի մայիսին Կիվուն հայտարարեց, որ ավարտում է ելույթները հավաքականի կազմում։ Նրա վերջին խաղը Ռումինիայի կազմում տեղի է ունեցել 2010 թվականի նոյեմբերի 17-ին՝ Իտալիայի դեմ (1։1)։


== Ծանոթագրություններ ==
(15) Էվնոմիա

(15) Էվնոմիա (անգլ.՝ Eunomia), աստերոիդ աստերոիդների հիմնական գոտում։ Հայտնաբերվել է 1851 թվականի հուլիսի 29-ին Անիբալե դե Գասպարիսի կողմից Նեապոլում։
Միջին հեռավորությունը Արեգակից կազմում է 2,642379 ա. մ., առավելագույնը մոտենում է 2,1451 ա. մ. հեռավորության վրա և հեռանում 3,1396 ա. մ., իսկ Երկրի ուղեծրին Էվնոմիա աստերոիդը նվազագույնը մոտենում է 1,188 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1568,88 երկրային օրվա ընթացքում, իր ուղեծրով շարժվելով միջինում 0,229462 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,74° անկյուն։
Էվնոմիա աստերոիդը գլխավորում է Էվնոմիայի աստերոիդների ընտանիքը։ Այս ընտանիքի աստերոիդները շարժվում են Արեգակի շուրջ 2,54 - 2,72 ա. մ. միջակայքում ընկած մեծ կիսաառանցքներով, ունեն 11,6°-14,8° ուղեծրի թեքում և 0,121-0,180 էքսցենտրիսիտետ։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
Էվնոմիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Իլիջա (Կամախի գավառ)

Անվան այլ կիրառումների համար տե՛ս՝ Իլիջա (այլ կիրառումներ)Իլիջա, գյուղ Արևմտյան Հայաստանում, Էրզրումի վիլայեթի Կամախի գավառակում։ Գտնվում էր Կամախ քաղաքից 50 կմ հարավ-արևմուտք, Եփրատ գետի աջ կողմում։
Տարածքը լեռնային էր


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ջոյոզա Մարեա

Ջոյոզա Մարեա (իտալերեն՝ Gioiosa Marea) կոմունա Իտալիայում, Սիցիլիա մարզի Մեսինա գավառում։
Բնակչությունը կազմում է 7199 մարդ, բնակչության խտությունը կազմում է 277 մարդ/կմ²։ Զբաղեցնում է 26 կմ² մակերես տարածք։ Փոստային ինդեքսն է՝ 98063։ Հեռախոսային կոդը՝ +39 0941։
Ռոշչինսկի (գյուղ, Ստերլիտամակսկի շրջան)

Անվան այլ կիրառումների համար տե՛ս՝ Ռոշչինսկի (այլ կիրառումներ)Ռոշչինսկի (ռուս.՝ Рощинский, բաշկիրերեն՝ Рощинский), գյուղ Ռուսաստանի Բաշկորտոստան հանրապետության Ստերլիտամակսկի շրջանի կազմում։
Բնակչությունը 2009 թվականին գրանցված տվյալներով կազմում էր 1990 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռուսկի Յատցազ

Ռուսկի Յատցազ (ռուս.՝ Русский Ятцаз), գյուղ Ռուսաստանի Ուդմուրթական հանրապետության Ալնաշսկի շրջանի կազմում։
Բնակչությունը 2008 թվականին գրանցված տվյալներով կազմում էր 47 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աստերոիդների ցանկ (332301-332400)

Աստերոիդների ցանկ (332201-332300)  • Աստերոիդների ցանկ  • Աստերոիդների ցանկ (332401-332500)
 Աստերոիդների ցանկ (332201-332300)  • Աստերոիդների ցանկ  • Աստերոիդների ցանկ (332401-332500)
Զվեզդա (այլ կիրառումներ)

Զվեզդա, կարող է վերաբերել՝

Զվեզդա - ռուսական հեռուստաալիք, հոլդինգին
Զվեզդա - ֆուտբոլային մարզադաշտ Կիրովոգրադ քաղաքում
Զվեզդա - ամենամյա ֆուտբոլային մրցանակ
Զվեզդա - ֆուտբոլային մարզադաշտ Պերմ քաղաքում։
Ախալսոփելի (Թիղվի թեմ)

Ախալսոփելի (վրաց.՝ ახალსოფელი), գյուղ Վրաստանում։ Գտնվում է Շիդա Քարթլի մարզի Քարելի շրջանում։


== Դիրք ==
Գտնվում է ծովի մակարդակից 800 մետր բարձրության վրա։ Շրջկենտրոն Քարելից հեռու է 1 կմ։


== Ծանոթագրություններ ==
Աճ (այլ կիրառումներ)

Աճ, կարող է վերաբերել՝

Աճ - կենսաբանության մեջ կենդանի օրգանիզմների չափերի մեծացումը
Աճ - գյուղ Վրաստանում։ Գտնվում է Գուրիայի մարզի Օզուրգեթի շրջանում
Աճի -
Ջորջ Բալաբուշկա

Ջորջ Բալաբուշկա (ծննդյան անունը՝ Գրիգորի Անտոնովիչ Բալաբուշկա, դեկտեմբերի 9, 1912(1912-12-09), Ռուսական կայսրություն - դեկտեմբերի 5, 1975(1975-12-05), Բրուքլին, Նյու Յորք, Նյու Յորք, ԱՄՆ), բիլիարդի խաղաձողերի՝ ռուսական ծագում ունեցող ամերիկացի վարպետ։ Բալաբուշկայի խաղաձողերը, որին բիլիարդի աշխարհում հաճախ համեմատում են  Ստրադիվարիուսի հետ, լրացուցիչ ժողովրդականություն ստացան Մարտին Սկորսեզեի՝ Փոլ Նյումանի և Թոմ Քրուզի մասնակցությամբ «Փողի գույնը» ֆիլմում։  Ընդհանուր առմամբ Ջորջ Բալաբուշկան պատրաստել է մոտավորապես 1200 խաղաձող (1959 - 1976 թվականներին)։ Բալաբուշկայի պատրաստած մեկ խաղաձողի արժեքը, հաստատված ծագման առկայության դեպքում, աճուրդներում հասնում է մի քանի տասնյակ հազար դոլարի։ 


== Կենսագրություն ==
Ջորջ Բալաբուշկան ծնվել է Ռուսաստանում և ներգաղթել ԱՄՆ 1924 թվականին՝ 12 տարեկան հասակում, ծնողների՝ Անտոնի և Նատալյայի ու կրտսեր քրոջ՝ Մարիայի հետ։ Չնայած այն բանին, որ նրա ռուսական Գրիգորի անունը նման էր անգլիական Գրեգորի անվանը, սակայն  Էլիս կղզու պաշտոնյան նրա փաստաթղթերում գրեց Ջորջ անունը։  Բալաբուշկայի ընտանիքը բնակվեց Նյու Յորքում, որտեղ նա աշխատանքի անցավ փայտե խաղալիքների արտադրամասում, այնուհետև կահույքի ֆաբրիկայում։ Դառնալով հմուտ վարպետ իր արհեստում՝ Բալաբուշկան սկսեց պատրաստել ակորդեոններ և ընդունել ավելի բարդ ու հատովի պատվերներ։  
1941 թվականին նա ամուսնացավ ժոզեֆինա անունով կնոջ հետ, որը ապրում էր այն ֆաբրիկայի մոտ, որտեղ աշխատում էր Բալաբուշկան։ Դրանից հետո զույգը տեղափոխվեց Բրուքլին՝ առանձին տուն։ Ամուսնությունը հաջող ստացվեց։ Ջորջ Բալաբուշկան ու նրա կինը ունեցան երկու երեխա՝ Ջորջը և Գրեգորին։
1959 թվականի Բալաբուշկան՝ արդեն վաղուց տարվելով բիլյարդով, գնեց նոր արհեստանոց ու սկսեց զբաղվել խաղաձողերի արտադրությամբ։ Առաջին խաղաձողերը նա նվիրեց ընկերներին որպես ամանորյա նվերներ, սակայն շուտով սկսեց ստանալ ավելի շատ պատվերներ։ Բոլոր խաղաձողերը Բալաբուշկան պատրաստում էր ձեռքով՝ միայնակ։ Արտաքինից համեմատաբար ավելի պարզ ձևավորված՝ Բալաբուշկայի խաղաձողերը դեռ իր կյանքի օրոք ստացան մեծ համբավ իրենց որակով, այնպես որ վարպետը մշտապես ուներ ավելի շատ պատվերներ, քան կարող էր իրացնել։ 
1986 թվականին վարպետի մահից ավելի քան տասը տարի անց նկարահանվեց Սկորսեզեի «Փողի գույնը» ֆիլմը, որի սյուժեի համաձայն փորձարու բիլյարդիստը (Նյումենը) սովորեցնում է երտասարդին (Քրուզին)՝ ընդ որում վճռական պահին նա օգտագործում է ուսուցչից ստացած «Բալաբուշկա» խաղաձողը։ Հետաքրքիր է,որ նկարահանումների ժամանակ օգտագործվել է որ թե իրական «Բալաբուշկա», այլ հատուկ պատրաստված կրկնօրինակը, ինչը կապված էր իրական խաղաձողը չվնասելու հետ, որը դեռ մինչև ֆիլմի նկարահանումը արդեն ուներ նյութական բարձր արժեք։
Այդ ժամանակից Բալաբուշկայի խաղաձողերը բիլյարդում վերջապես զբաղեցրին Ստրադիվարիի ջութակների տեղը։ Դրանք պարբերաբար աճուրդի են հանվում։ Արդեն 1994 թվականին «Բալաբուշկա» խաղաձողերից մեկը գնվել է կոլեկցիոների կողմից 45 000 դոլարով։ Իսկ 1998 թվականին երեսուն «Բալաբուշկա» և վեց այլ հայտնի վարպետի  խաղաձողերից  բաղկացած հավաքածուն գնահատվել է երկու միլիոն դոլար. Նրանց արտադրողի անունը 2004 թվականին ներառվել է Ամերիկայի բիլյարդի կոնգրեսի փառքի սրահում.


== Ծանոթագրություններ ==
Եղիսաբեթ Ախաշյան

Եղիսաբեթ Խաչատուրի Ախաշյան (սեպտեմբերի 15, 1868(1868-09-15), Ստավրոպոլ, Ռուսական կայսրություն - հունվարի 19, 1951(1951-01-19), Բաքու, Ադրբեջանական ԽՍՀ, ԽՍՀՄ), հայ դերասանուհի։


== Գործունեություն ==
Եղիսաբեթ Ախաշյանը ծնվել է Ստավրոպոլում։
1885 թվականից խաղացել է Նոր Նախիջևանի թատրոնում, 1889-1891 թվականներին Մոսկվայում, 1889-1891 թվականներին Մոսկվայում աշակերտել է Ա. Յուժին-Սումբատովին, հետևել Փոքր թատրոնի ներկայացումներին։ 1892-1898 թվականներին խաղացել է Թիֆլիսում, Անդրկովկասում և Հյուսիսային Կովկասում (Հովհաննես Աբելյանի խմբերում), 1908 թվականին` Բաքվում։
Ախաշյանին բնորոշ են եղել կերպարի ներքին ապրումները դրսևորելու մեծ տաղանդը, մշակված առոգանությունը, հարուստ տեխնիկան։


== Դերեր ==
Անանի՝ Գ. Սունդուկյանի «Էլի  մեկ  զոհ»
Կրուչինինա՝ Ա. Օստրովսկու «Անմեղ մեղավորներ»
Լեդի Միլֆորդ՝ Ֆ. Շիլլերի «Սեր  և  խարդավանք»
Մադլեն՝ Ռ. Դոնչետտիի «Զավակ»


== Ծանոթագրություններ ==
Էլ Գրին

Էլ Գրին (անգլ.՝ Al Green, ամբողջական անունը Էլբերտ Գրին , անգլ.՝ Albert Greene, ապրիլի 13, 1946(1946-04-13)[…], Forrest City, Արկանզաս, ԱՄՆ), ամերիկացի կատարող ռիթմ ընդ բլյուզ ոճում , որի ստեղծագործությունները կապում է 1960-ական թվականների հարավային դասական սոուլի հայտնի դպրոցի և 1970-ական թվականների ֆիլադելֆյան առևտրային ուղղավծության սոուլի միջև։
Գրինի կատարողական ոճը ձևավորվել է կրոնական երաժշտության ՝ գոսպելի ազդեցության տակ ։ Իր ելույթները նա աշխուժացնում էր յուրահատուկ բացականչանքներով Ջեյմս Բրաունի ժանրում։ Երիտասարդ երգչին նկատեց Hi Records լեյբլի սեփականատեր ՝ Վիլ Միտչելլը , որն 1969 թվականին ստորագրեց  պայմանագիր նրա հետ մի քանի ալբոմ թողարկելու համար։
Հատուկ իր ֆալցետի համար Միտչելլը  հորինեց մի ուժեղ, զգացմունքային երաժշտական խառնուրդ , որն պատրաստված էր լարային գործիքների խելահեղության և տեղ֊ տեղ փողային գործիքների միջոցով։ Յոթանասունականների սկզբի հիանալի ձայնագրերը ինչպիսիք են «Let’s Stay Together» (1-ին տեղը ԱՄՆ-ում,«Գրեմմի» մրցանակ), «Tired of Being Alone», «Take Me to the River» և գերժամանակակից «Love and Happiness», տարբերվում էին այդ ժամանակվա հիթերի ընդհանուր ֆոնից  բաբախուն ռիթմերով և կանացի էրոտիկ բեք֊վոկալով։
Գրինի վաղ ստեղծագործությունները հիմք հանդիսացան ռիթմ ընդ բլյուզի նոր հնչեղության և մեծ ազդեցություն է գործել իր բոլոր գործիչների վրա, Մարվին Գեյից և Պրինսից մինչև Էնի Լենոքսը և Ջասթին Թիմբերլեյքը (ով հրապարակեց հոդված իր կուռքի մասին Rolling Stone ամսագրի հոբելյանակ թողարկման ժամանակ)։ Մինչդեռ արդեն 1976 թվականին ինքը երգիչը ընդունեց աստիճան և այլևս չթողարկեց ձայնագրեր «մեղսագործ» թեմաններով։ Պատճառն ինչի համար նա դիմեց Աստծուն հանդիսացավ իր ընկերուհու ինքնասպանությունը,  որն մինչև կյանքից հեռանալը եռացրած ջրով տակառ թափեց լոգարանում գտնվող երգչի վրա։
Չնայած սկսած 1970-ականների կեսերից Գրինը կատարում է ավանդական գոսպել, իր ստեղծագործությունների հանդեպ հետաքրքրությունն շարունակում է պահպանվել։ 1981 և 1989 թվականների միջև ընկած ժամանակահատվածում նա հաղթել է «Գրեմմիի» ութ արձանիկ, 2002 թվականին նրան շնորհած այդ հաղթանակն իր կարիերայի ողջ ընթացքում ձեռք բերած նվաճումների համար էր, իսկ 1995 թվականին իր անունը գրանցվել է Ռոքնլոռի փառքի սրահում։


== Սկավառակագրություն ==


=== Ստուդիական ալբոմներ ===


== Ծանոթագրություններ ==


== Աղբյուրներ ==
Էլ Գրինը All Music Guide֊ում Archived 2007-04-17 at the Wayback Machine.
Չեխիայում Հայաստանի դեսպանություն

Չեխիայում Հայաստանի դեսպանություն (չեխ․՝ Arménie velvyslanectví v České republice), Հայաստանի Հանրապետության դիվանագիտական ներկայացուցչությունը Չեխիայի Հանրապետությունում։
Չեխիայում Հայաստանի դեսպանությունը գտնվում է մայրաքաղաք Պրահայում՝ Հանսպաուլկայի փողոցի վրա։ Ներկայումս` Չեխիայում Հայաստանի արտակարգ և լիազոր դեսպանի պաշտոնը զբաղեցնում է Տիգրան Սեյրանյանը։


== Հայաստան մուտքի արտոնագիր ==
Չեխիայի քաղաքացիները կարող են դիմել Հայաստանի կարճաժամկետ վիզայի համար Հայաստանի դեսպանատուն Չեխիայում։


== Տե՛ս նաև ==
Հայ-չեխական հարաբերություններ


== Ծանոթագրություններ ==
Հայկական ազգային մշակույթի թանգարան (Մոսկվա)

Հայկական ազգային մշակույթի թանգարան, (ռուս.՝ Армянский музей Москвы и культуры нации ), 2015 թվականին ստեղծված թանգարան Մոսկվայի Հայ առաքելական եկեղեցու տաճարային համալիրի տարածքում։ Հայաստանի սահմաններից դուրս գտնվող հայկական ամենախոշոր թանգարանային համալիրն է։ Թանգարանի բացումը նվիրված է Հայոց ցեղասպանության 100-ամյա տարելիցին։


== Տվյալներ ==
Մոսկվայի Հայկական թանգարանը Հայաստանի սահմաններից դուրս իրագործված ամենամեծ թանգարանային նախագիծն է։ Թանգարանի ընդհանուր տարածքը կազմում է ավելի քան 2000 քառակուսի մետր։
Ցուցանմուշները ներկայացված են 9 թեմատիկ դահլիճներում. «3D կինոթատրոն, «Հայերի կենցաղը», «Դիմանկարներ», «Ինտերակտիվ գիրք», «Հայկական երաժշտության գրադարան», «Հուշահամալիր», «Դանթեական» և «Վիրտուալ երկրագունդ»։


== Սրահներ ==
Կյանքի միջանցքներ. հայ ժողովրդի պատմությունը նկարներով. հազարամյա հնագիտական գտածոներից մինչև միջուկային դարաշրջան։
3D կինոթատրոն. Հայաստանի պատմության ամենակարևոր ու խորհրդանշական դրվագները ներկայացնող կարճամետրաժ կինոնկար։
Հայերի կենցաղը. սենյակ, որում կարելի է տեսնել կենցաղային դրվագներ տարբեր ժամանակաշրջանների հայերի կյանքից։
Երկրագունդ՝ հայոց սփյուռքի պատմությունն ու աշխարհագրությունը ներկայացնող վիրտուալ գլոբուս։
Դիմանկարներ՝ ցեղասպանության զոհ դարձած եւ ոչնչացումից մազապուրծ հայոց մեծերի դիմանկարներ։
20-րդ դարի առաջին Ցեղասպանություն – ինտերակտիվ գիրք. ցեղասպանության թեմայով գրքեր, թվայնացված վավերագրեր ու լուսանկարներ
Հայոց Դանթեականը՝ Հովհաննես Շիրազի պոեմի վավերագրական պատկերավորում։
Հայկական երաժշտության գրադարան. համաշխարհային երաժշտության պատմության մեջ իրենց ներդրումը կատարած հայ հեղինակների ստեղծագործությունների ձայնադարան։
Հայկական երաժշտության գրադարան՝ համաշխարհային երաժշտության պատմության մեջ իրենց ներդրումը կատարած հայ հեղինակների ստեղծագործությունների ձայնադարան։


== Բացման արարողություն ==
Թանգարանի բացման արարողությանը մասնակցել են Հայ Առաքելական Եկեղեցու Ռուսաստանի և Նոր Նախիջևանի թեմի առաջնորդ Եզրաս արքեպիսկոպոս Ներսիսյանը, թանգարանի հիմնադիր Ռուբեն Գրիգորյանը, ՌԴ-ում Հայաստանի դեսպան Օլեգ Եսայանը, ՌԴ Պետդումայի մշակութային հարցերի հանձնաժողովի նախագահ Ստանիսլավ Գովորուխինը, Ռուսաստանում Հռոմի պապի պատվիրակ Իվան Յուրկովիչը, Ռուսաստանի հրեական կոնգրեսի ղեկավար Յուրի Կանները։


== Մեջբերումներ թանգարանի մասին ==


== Պատկերասրահ ==

		


== Ծանոթագրություններ ==


== Արտաքին հղումներ ==
В Москве открылся самый большой Армянский музей за пределами Армении Archived 2015-08-31 at the Wayback Machine.
В Москве открылся армянский музей к 100-летию геноцида народа
Նովայա Պետրովկա (գյուղ, Խայբուլինսկի շրջան)

Նովայա Պետրովկա (ռուս.՝ Новая Петровка, բաշկիրերեն՝ Яңы Петровский), գյուղ Ռուսաստանի Բաշկորտոստան հանրապետության Խայբուլինսկի շրջանի կազմում։
Բնակչությունը 2002 թվականին գրանցված տվյալներով կազմում էր 86 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լիսե

Լիսե (հոլ.՝ Lisse ( արտասանություն)), համայնք Նիդերլանդների Հարավային Հոլանդիա մարզում։ Տարածքը 15,7 կմ² է, բնակչությունը՝ 22.063 (2011 թ.)։ Մեկ շնչի տարեկան միջին եկամուտը 13.700 եվրո է։
Լիբանանահայ կերպարվեստ

Լիբանանահայ կերպարվեստ, Լիբանանում է անցել նկարիչ Հարություն Կալենցի ստեղծագործության առաջին շրջանը (1946 թվականին հայրենադարձել է), նա օժտված էր բացառիկ գեղանկարչական ճաշակով, իրականությունը բացարձակապես գույներով ընկալելու վարպետությամբ։ Հարություն Կալենցի, ինչպես և 0. Ավետիսյանի, Գառզուի, Ժանսեմի, Շարթի ցուցահանդեսները Բեյրութում նպաստել են տեղի գեղարվեստական կյանքի աշխուժացմանը։ 1950-ական թվականներից լիբանանահայ մշակույթը բուռն վերելք է ապրել։ Ճանաչված նկարիչներից է նաև Պոլ (Պողոս) Կիրակոսյանը, որն ստեղծել է դիմանկարներ, բնանկարներ, թեմատիկ-կոմպոզիցիոն պատկերներ, որտեղ արտացոլել է նաև հայության աստանդական կյանքն ու կենցաղը («Դեր Ձոր», «Գաղթ», «Կարպետագործը» և այլն)։ Նրա գործերին բնորոշ են հյութեղ երփնագիրը, գույնի նուրբ զգացողությունը, գծանկարի մեղմությունը։ Արժանացել է մի շարք միջազգային և ՀՆՄ Մարտիրոս Սարյանի անվան (1981) մրցանակների։ Լիբանանահայ միջին և երիտասարդ սերնդի գեղանկարիչների արվեստները մոտ են երազային, թախծոտ բովանդակությամբ, սակայն առանձնանում են Եվրոպական արդի արվեստից սերող գունագծային որոշակի ինքնատիպությամբ, որը բնորոշ է Կյուվտերի (Ջոն Կյուվտերելյան), Կյուվի (Ժորժ Կյուրվերջինյան), Հարություն Թորոսյանի, Լյուսի Թյությունճյանի, Գրիգոր Նորիկյանի, Րաֆֆի Թոքաթլյանի, Հրայր Տիարպեքիրյանի, Ժակլին Օհանյանի ու Սերգեյ Մանուկյանի պատկերներին։ Միջին սերնդի քանդակագործներից հայտնի են Զավեն Խտշյանը (Եղեռնի զոհերին նվիրված հուշարձան, Բիկֆայա գյուղաքաղաք) և Վարուժան Մարտիրոսյանը։ ճանաչված ծաղրանկարիչ Տիրան Աճեմյանի գծանկարները տպագրվել են հայկական, ֆրանսիական և արաբական մամուլում։ Լուսանկարչության բնագավառում հայտնի է Վարուժան Սեթյանը։ Արվեստաբան Սեդա Պարսումյան-Տատոյանը 1984 թվականին հրատարակել է լիբանանահայ նկարչությունը վերլուծող պատկերազարդ աշխատություն։ Բեյրութի մի շարք հեղինակավոր պատկերասրահներ («Վարուժան Արթ Սենթր», «Նոազ Արի», «Ռոշան») պատկանում են հայերին։
Ռոզա Ավագյան

Վիքիպեդիայում կան հոդվածներ  Ավագյան ազգանունով այլ մարդկանց մասին:Ռոզա Վահանի Ավագյան (սեպտեմբերի 9, 1926(1926-09-09), Աղավնատուն, Էջմիածնի գավառ, Հայկական ԽՍՀ, ԱԽՖՍՀ, ԽՍՀՄ - անհայտ), հայ բանջարաբույծ, սոցիալիստական աշխատանքի հերոս (1966)։


== Կենսագրություն ==
Ռոզա Ավագյանը ծնվել է սեպտեմբերի 9–ին, Էջմիածնի շրջանի Աղավնատուն գյուղում։ ԽՄԿԿ անդամ 1958 թվականից։ 1957 թվականից աշխատում է Էջմիածնի շրջանի Աղավնատան կոլտնտեսությունում որպես բրիգադավար։ Սոցիալիստական աշխատանքի հերոսի կոչմանն արժանացել է տարիներ շարունակ բանջարանոցայի բույսերից բարձր բերք ստանալու համար։ Եղել է ՀԿԿ XXIII - XXV համագումարների և կոլտնտեսականների համամիութենական III համագումարի պատգամավոր, ՀՍՍՀ VI և VII գումարումների Գերագույն սովետի դեպուտատ։ ՀԿԿ XXIV համագումարում ընտրվել է ՀԿԿ Կենտրոնական կոմիտեի պլենումի անդամության թեկնածու։


== Պարգևներ ==
ԽՍՀՄ ԺՏՆՑ-ի արծաթե մեդալ, 1959
Լենինի շքանշան
Աշխատանքային կարմիր դրոշի շքանշան


== Ծանոթագրություններ ==
Ալադին (այլ կիրառումներ)

Ալադին եզրը կարող է վերաբերել՝

Ալադին - 1992 թվականին լույս տեսած անիմացիոն երաժշտական ​​ֆանտազիոն մուլտֆիլմ։
Ալադին - ամերիկյան արկածային մուլտսերիալ՝ ստեղծված The Walt Disney Company-ի կողմից։
Ալադին - գյուղ Արևմտյան Հայաստանում, Բիթլիսի վիլայեթի Մշո գավառում։
Ալադին - գյուղ Արևմտյան Հայաստանում, Դիարբեքիրի վիլայեթի Բշերիկի գավառում։
Ալադին - գյուղ Ելիզավետպոլի նահանգի Զանգեզուրի գավառում։
Կրասնոպոլիե (գյուղ, Գոլովանևի շրջան)

Անվան այլ կիրառումների համար տե՛ս՝ ԿրասնոպոլիեԿրասնոպոլիե (ուկրաիներեն՝ Краснопілля), գյուղ Ուկրաինայի Կիրովոգրադի մարզի Գոլովանևի շրջանում։
2001 թվականի տվյալներով Կրասնոպոլիե գյուղում բնակվում էր 280 մարդ։ Բնակավայրը զբաղեցնում է 1905 կմ² տարածք։ Բնակչության խտությունը կազմում էր 146,98 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալբա Կալդերոն

Ալբա Կալդերոն դե Հիլ (իսպ.՝ Alba Calderón de Gil, 1908, Էսմերալդաս, Էկվադոր - 1992, Գուայակիլ, Էկվադոր), էկվադորցի սոցռեալիստ նկարիչ, ձախ ակտիվիստ և ֆեմինիստ։ Էկվադորում հիմնել է կանանց իրավունքների ճանաչման շարժումը։


== Անձնական կյանք ==
1933 թվականին Դեմետրիո Ագիլերա Մալթան Ալբա Կալդերոնին ծանոթացնում է «Գուայակիլյան  խմբի» վիպասան Էնրիկե Հիլ Հիլբերտին։ 1934 թվականին Կալդերոնն ամուսնանում է Հիլ Հիլբերտի հետ։ Հիլ Հիլբերտի լավագույն ընկերը և սոցռեալիստ գրող Խոակին Գալեգոս Լարան դառնում է արարողության խաչեղբայրը։
Կալդերոնը և Հիլ Հիլբերտը ունեցան երկու որդի` երգչախմբի դիրիժոր Էնրիկե Հիլ Կալդերոնը և բժիշկ ու գործարար Անտոնիո Հիլ Կալդերոնը։


== Կոմունիստական գործունեություն և աքսոր ==
1953 թվականին Էկվադորի կոմունիստական կուսակցությունն Ալբա Կալդերոնին որպես պատվիրակ ուղարկում է մասնակցելու Կանանց միջազգային ֆեդերացիայի երրորդ համագումարին պայքարելու խաղաղության և կանանց ու երեխաների պաշտպանության համար։ Դրանից հետո նա կազմակերպում է Գուայասի կանանց միությունը, ինքն ընտրվում է միության գլխավոր քարտուղար, Ավրորա Էստրադան՝ նախագահ, իսկ Բլանկա Արսե դե Սալսեդոն՝ փոխնախագահ։ 1958 թվականին նա օգնում է կուբացի բազմաթիվ փախստականների և Կուբայական հեղափոխությունից անմիջապես հետո երկու անգամ այցելում Կուբա։ 
1961-1963 թվականներին Կալդերոնը Կառլոս Խուլիո Արոսեմենա Մոնրոյի նախագահության շրջանում եղել է Գուայաս նահանգի տեղական խորհրդի պատգամավոր։ Բայց 1963 թվականի բռնապետության տարիներին կառավարությունը ձերբակալում է Կոմունիստական կուսակցության մի շարք առաջնորդների և անդամների, ինչի արդյունքում Ալբա Կալդերոնը աքսորվում է Չիլի։ Նրա ամուսին` Հիլ Հիլբերտը, որը Կոմունիստական կուսակցության բարձրաստիճան անդամ էր, բանտարկվել է 15 ամիս, իսկ որդին՝ Էնրիկեն և նրա ընտանիքը, ստիպված էին թաքնվել։ Այդ ընթացքում Գուայասի կանանց միությունը կազմալուծվել է, բայց տարիներ անց նրա անդամները հիմնադրել են Կանանց միացյալ ճակատը, որի նախագահն է եղել Անա Աբադ դե Մոնրոն, որի նպատակն էր կանանց զարգացումը Էկվադորի պատմական կառուցվածքում։ 


== Գեղարվեստական կյանք ==
Ալբա Կալդերոնը սոցիալիստ ռեալիստ նկարիչ էր, որի արվեստի գործերը ներառում են ջրաներկ, գծանկարներ և էսքիզներ, որտեղ սովորաբար պատկերվում էին Էկվադորի աշխատավոր դասի և աղքատ մարդկանց առօրյա պայմանները։ Նրա աշխատանքները ցուցադրվել են Կիտոյում, Լիմայում, Սանտյագոյում, Կարակասում, Նյու Յորքում և Փարիզում։
2004 թվականին Գուայակիլում գտնվող Էկվադորի կենտրոնական բանկի թանգարանը Կալդերոնի որոշ նկարներ ձեռք է բերել նրա որդուց՝ Էնրիկե Հիլ Կալդերոնից։ Այլ նկարներ կարելի է գտնել Էկվադորի մշակույթի տանը։ Մասնավոր սեփականատերերից արվեստաբան Խուան Հադաթի Սալթոսը և Սեսիլիա Հասինգը նույնպես իրենց մասնավոր հավաքածուները տրամադրում են ցուցահանդեսների կազմակերպման համար։ 
Կալդերոնի առավել ուշագրավ և բարդ նկարներից է համարվում Escogedoras de cafe («Սուրճ հավաքողները») (1939)։ Արևադարձային երանգներով այս նկարում գյուղացիները աշխատում են սուրճի պլանտացիաներում, իսկ կառավարիչը բարձունքից  հսկում է նրանց։ Գյուղացիները պատկերված են որպես կոլեկտիվ, անհատականությունը նշանակություն չունի, ուստի նրանց դեմքերը չեն երևում կամ ծածկված են սոմբրերոյով։


== Ծանոթագրություններ ==


== Արտաքին հղումներ ==
Grupo de Guayaquil Editor: Dr. Edison Galárraga
Ալեքսեևկա (Ղազախի գավառ)

Անվան այլ կիրառումների համար տե՛ս՝ Ալեքսեևկա (այլ կիրառումներ)Ալեքսեևկա, գյուղ Արևելյան Հայաստանում, Ելիզավետպոլի նահանգի Ղազախի գավառում։
1907 թ.-ին ուներ 97 բնակիչ՝ հիմնականում գերմանացի վերաբնակներ։
Բնակչության հիմնական զբաղմունքը դաշտավարություն, պտղաբուծություն և անասնապահությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Մարիա Դավիդսոն

Մարիա Դավիդսոն (ռուս.՝ Давидсон Мария Соломоновна, հոկտեմբերի 28, 1926(1926-10-28), Լենինգրադ, ՌԽՖՍՀ, ԽՍՀՄ), ռուս և խորհրդային նկարչուհի, գեղանկարիչ, Լենինգրադի նկարիչների միության անդամ։  


== Կենսագրություն ==
Մարիա Դավիդսոնը ծնվել է 1926 թվականի հոկտեմբերի 28-ին, Լենինգրադում։ 1946 թվականին ամուսնացել է նկարիչ Յուրի Տուլինի (1921-1986 թվական) հետ։ 1952 թվականին ավարտել է Սանկտ Պետերբուրգի Շտիգլիցի անվան գեղարվեստաարդյունաբերական ակադեմիան` Անատոլի Կազանցևի արվեստանոցում։ Սովորել է Ալեքսանդր Սամոխվալովի, Իվան Ստեպաշկինի, Արսենի Սեմյոնովի և Սերգեյ Օսիպովի մոտ։ 1954 թվականից մասնակցել է Լենինգրադի նկարիչների ցուցահանդեսներին։ Նկարել է դիմանկարներ, բնանկարներ, ժանրային կոմպոզիցիաներ և նատյուրմորտներ։ 1959 թվականից եղել է Սանկտ Պետերբուրգի նկարիչների միության անդամ։ Անհատական ցուցահանդեսները ցուցադրվել են Լենինգրադում (1976 թվական), Մադրիդում (1993 թվական) և  Տոլեդոյում (1993 թվական)։ Թոռը` Պյոտրն է, դուստրը` Գալինա Տուլինան (ծն. 1955 թվական)։ Դուստրը` Եկատերինա Տուլինան  (ծն. 1947 թվական), գեղանկարիչ է, Եղել է Լենինգրադի նկարիչների միության անդամ։  
Մարիա Դավիդսոնի ստեղծագործությունները պահվում են Ռուսաստանի, Իսպանիայի, Ֆրանսիայի և այլ երկրների գեղարվեստական թանգարաններում և մասնավոր հավաքածուներում։  


== Ցուցահանդեսներ ==


== Տես նաև ==
Լենինգրադի նկարիչների միություն


== Ծանոթագրություններ ==


== Աղբյուրներ ==
Осенняя выставка произведений ленинградских художников 1956 года|Осенняя выставка произведений ленинградских художников. 1956 года. Каталог. - Л: Ленинградский художник, 1958. - с.10.
1917 - 1957. Выставка произведений ленинградских художников. Каталог. - Л: Ленинградский художник, 1958. - с.13.
Выставка произведений ленинградских художников 1960 года. Каталог. — Л: Художник РСФСР, 1963. — с.9.
Выставка произведений ленинградских художников 1960 года. Каталог. — Л: Художник РСФСР, 1961. — с.15.
Выставка произведений ленинградских художников 1961 года. Каталог. — Л: Художник РСФСР, 1964. — с.15.
Ленинград. Зональная выставка. - Л: Художник РСФСР, 1965. - с.17-18.
Наш современник. Зональная выставка произведений ленинградских художников 1975 года. Каталог. — Л: Художник РСФСР, 1980. — с.14.
Изобразительное искусство Ленинграда. Каталог выставки. - Л: Художник РСФСР, 1976. - с.18.
Выставка произведений ленинградских художников, посвящённая 60-летию Великого Октября. — Л: Художник РСФСР, 1982. — с.13.
Зональная выставка произведений ленинградских художников 1980 года. Каталог. — Л: Художник РСФСР, 1983. — с.12.
Справочник членов Ленинградской организации Союза художников РСФСР. — Л: Художник РСФСР, 1987. — с.36.
Связь времён.  1932 - 1997. Художники - члены Санкт - Петербургского Союза художников России. Каталог выставки. - Санкт - Петербург: ЦВЗ "Манеж", 1997. - с.286.
Художники - городу. Выставка к 70-летию Санкт-Петербургского Союза художников. Каталог. - Санкт-Петербург: Петрополь, 2003. - с.179.
Иванов С. В. Неизвестный соцреализм. Ленинградская школа. — Санкт-Петербург: НП-Принт, 2007. — с.391, 395, 404-407. ISBN 5-901724-21-6, ISBN 978-5-901724-21-7.
Участникам Второй мировой и Великой Отечественной войны посвящается... Альбом-каталог. - Санкт-Петербург, 2010. - с.34-37.
Արմինիըն Ամերիքըն Ալմանախ

Արմինիըն Ամերիքըն Ալմանախ (անգլ.՝ Armenian American Almanac, «Հայ-ամերիկյան տարեգիրք»)։
Լույս է տեսնում 1985 թվականից, Գլենդելում, անգլերեն, խմբագիր՝ Համո Վասիլյան։
Իր տեսակի մեջ միակ այս հրատարակությունը տեղեկություններ է հաղորդում ԱՄՆ-ի հայկական հաստատությունների (եկեղեցիներ, դպրոցներ, միություններ, մամուլ, գրադարաններ և այլն) մասին։ Ունի մատենագիտական բաժին։


== Ծանոթագրություններ ==
Ջվարեթի

Ջվարեթի (վրաց.՝ ჯვარეთი), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 1100 մետր բարձրության վրա։ Շրջկենտրոն Գորիից հեռու է 30 կմ։


== Ծանոթագրություններ ==